Пол Верлен
Гаспар Хаузер пее

Част 0 от „Мъдрост“

Превод от френски: Кирил Кадийски, 1994

chitanka.info

Гаспар Хаузер пее:

Аз — кроткият сирак, — богат

с очи по-сини от простора,

дойдох в града при всички хора —

видяха в мен наивник млад.

На двадесет, все още плах,

В гърдите с трепети неясни,

разбрах — жените са прекрасни,

но аз не съм красив за тях.

Не съм храбрец и в младостта —

макар без цар и без родина —

поисках В битка да загина,

но ме отблъсна и смъртта.

Аз нямам близък, ни другар,

защо съм се родил тогава…

О, моите мъки кой познава?

Молете се за бедния Гаспар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.